CELEX: 32020D1222
Language: bg
Date: 2020-08-24 00:00:00
Title: Решение за изпълнение (ЕС) 2020/1222 на Комисията от 24 август 2020 година за одобряване на ефективни външни светлини с използване на светодиоди като иновативна технология за намаляване на емисиите на CO2 от леки търговски превозни средства, задвижвани с двигател с вътрешно горене, в съответствие с условията по NEDC съгласно Регламент (ЕС) 2019/631 на Европейския парламент и на Съвета (текст от значение за ЕИП)

27.8.2020   
               
               
                  BG
               
               
                  Официален вестник на Европейския съюз
               
               
                  L 279/5
               
            
         РЕШЕНИЕ ЗА ИЗПЪЛНЕНИЕ (ЕС) 2020/1222 НА КОМИСИЯТА
         от 24 август 2020 година
         за одобряване на ефективни външни светлини с използване на светодиоди като иновативна технология за намаляване на емисиите на CO2 от леки търговски превозни средства, задвижвани с двигател с вътрешно горене, в съответствие с условията по NEDC съгласно Регламент (ЕС) 2019/631 на Европейския парламент и на Съвета
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2019/631 на Европейския парламент и на Съвета (1) от 17 април 2019 г. за определяне на стандарти за ефективност на емисиите на CO2 от нови пътнически леки автомобили и от нови леки търговски превозни средства и за отмяна на регламенти (ЕО) № 443/2009 и (ЕС) № 510/2011, и по-специално член 11, параграф 4 от него,
         като има предвид, че:
         
                     (1)
                  
                  
                     На 19 декември 2019 г. производителите Toyota Motor Europe, Opel Automobile GmbH–PSA, FCA Italy S.p.A., Automobiles Citroën, Automobiles Peugeot, PSA Automobiles SA, Audi AG, Ford-Werke GmbH, Jaguar Land Rover Ltd., Hyundai Motor Europe Technical Center GmbH, Škoda Auto a.s., BMW AG, Renault SA, Honda Motor Europe Ltd, Volkswagen AG и Volkswagen AG Nutzfahrzeuge подадоха съвместно заявление (наричано по-нататък „заявлението“) за одобряване в съответствие с член 11 от Регламент (ЕС) 2019/631 на ефективни външни светлини със светодиоди („ефективни външни светлини с LED“) като иновативна технология за намаляване на емисиите на CO2 от леки търговски превозни средства, задвижвани с двигател с вътрешно горене, които могат да работят с бензин, дизелово гориво и някои алтернативни горива.
                  
               
                     (2)
                  
                  
                     Заявлението беше оценено в съответствие с член 11 от Регламент (ЕС) 2019/631, с Регламент за изпълнение (ЕС) № 427/2014 на Комисията (2) и с Техническите указания за изготвяне на заявления за одобряване на иновативни технологии съгласно Регламент (ЕО) № 443/2009 на Европейския парламент и на Съвета (3) (версия от юли 2018 г.) (4). В съответствие с член 11, параграф 3 от Регламент (ЕС) 2019/631 заявлението бе придружено от доклад от проверка, предприета от независим сертифициран орган.
                  
               
                     (3)
                  
                  
                     Заявлението се отнася за намаления на емисиите на CO2, които не могат да бъдат доказани чрез измервания, извършени в съответствие с новия европейски цикъл на движение („изпитване по NEDC“), както е посочено в Регламент (ЕО) № 692/2008 на Комисията (5).
                  
               
                     (4)
                  
                  
                     Използването на светодиоди за подобряване на ефективността на външните светлини на превозно средство вече е било одобрявано за някои външни светлини на пътнически леки автомобили с решения за изпълнение 2014/128/ЕС (6), (ЕС) 2015/206 (7), (ЕС) 2016/160 (8) и (ЕС) 2016/587 (9) на Комисията (наричани съвместно „предишни решения за изпълнение с цел одобряване“) като иновативна технология, която може да намали емисиите на CO2 по начин, който не е обхванат от измерванията, извършвани като част от изпитването по NEDC.
                  
               
                     (5)
                  
                  
                     Въз основа на опита, придобит при оценката на заявленията в рамките на предишните решения за изпълнение с цел одобряване, и въз основа на докладите и информацията, предоставени със заявлението, беше доказано в задоволителна степен и по убедителен начин, че една ефективна външна светлина със светодиоди или подходящи комбинации от такива светлини отговарят на критериите за допустимост, посочени в член 11 от Регламент (ЕС) 2019/631 и Регламент за изпълнение (ЕС) № 427/2014, и осигуряват намаляване на емисиите на CO2 с най-малко 1 g CO2/km в сравнение с еднакъв комплект базови външни светлини.
                  
               
                     (6)
                  
                  
                     В допълнение към външните светлини за превозни средства, за които с предишни решения за изпълнение вече е било одобрявано използването на ефективни светодиодни светлини, в заявлението се посочва също така използването на ефективни външни светлини със светодиоди в светлините за завой, статичните светлини за използване в крива, светлините за обозначаване на най-външния габарит и страничните габаритни светлини. Тъй като тези светлини не са включени по време на измерванията, извършвани като част от изпитването по NEDC, е целесъобразно да се одобри използването на ефективни външни светлини със светодиоди и в тези светлини.
                  
               
                     (7)
                  
                  
                     В заявлението се посочва методика за определяне на намалението на емисиите на СО2, дължащо се на използването на ефективни външни светлини със светодиоди в гама от светлини, предназначени за използване в леки търговски превозни средства, задвижвани с двигател с вътрешно горене, които могат да работят с бензин, дизелово гориво, втечнен нефтен газ (ВНГ), сгъстен природен газ (СПГ) или E85.
                  
               
                     (8)
                  
                  
                     Предвид ограничената наличност на E85 на пазара на Съюза като цяло не се счита за целесъобразно това гориво да се разграничава от бензина за целите на методиката за изпитване.
                  
               
                     (9)
                  
                  
                     Заявителите са представили изследвания, подкрепящи тезата, че по отношение на използването на външните светлини моделите на използване на леките търговски превозни средства и тези на леките пътнически автомобили са достатъчно сходни, за да позволят прилагането на методиката, посочена в предишните решения за изпълнение, и за леките търговски превозни средства.
                  
               
                     (10)
                  
                  
                     По отношение на светлините за завой, статичните светлини за използване в крива, светлините за обозначаване на най-външния габарит и страничните габаритни светлини обаче, които не са били обхванати от предишните решения за изпълнение, заявителите са предложили в методиката за изпитване да бъдат включени специфични коефициенти на използване и стойности на консумация на мощност. Тъй като предложените от заявителите коефициенти на използване и стойности за консумацията на мощност на тези светлини водят до стойности, които могат да се считат за консервативни, е целесъобразно тези коефициенти и стойности да бъдат включени в методиката за изпитване.
                  
               
                     (11)
                  
                  
                     Методиката следва също така да бъде допълнена, с цел да се гарантира, че може да се отчита наличието на адаптивни предни светлини (AFS), използвани в къси светлини.
                  
               
                     (12)
                  
                  
                     С посочените допълнения методиката за изпитване следва да се счита за подходяща за определяне на намалението на емисиите на CO2, дължащо се на използването въпросната иновативна технология в леки търговски превозни средства.
                  
               
                     (13)
                  
                  
                     Производителите следва да имат възможност да подават заявление до орган по одобряване на типа за сертифициране на намаленията на емисиите на CO2, дължащи се на използването на ефективни външни светлини със светодиоди, когато са изпълнени условията, определени в настоящото решение. За тази цел производителите следва да гарантират, че заявлението за сертифициране се придружава от доклад от проверка от независим и сертифициран орган, в който се потвърждава, че иновативната технология отговаря на условията, определени в настоящото решение, и че намалението на емисиите е определено в съответствие с посочената в приложението към настоящото решение методика за изпитване.
                  
               
                     (14)
                  
                  
                     С цел да се улесни по-широкото внедряване на иновативната технология в новите превозни средства, производителят следва също така да има възможност да кандидатства за сертифициране на намаленията на емисиите на CO2, дължащи се на използването на няколко различни системи ефективни външни светлини със светодиоди, с едно-единствено заявление. Въпреки това е целесъобразно да се гарантира, че когато тази възможност се използва, се прилага механизъм, който стимулира внедряването само на осигуряващите най-висока ефективност системи ефективни външни светлини със светодиоди.
                  
               
                     (15)
                  
                  
                     Органът по одобряване на типа е отговорен за извършване на задълбочена проверка дали са изпълнени условията за сертифициране на намалението на емисиите на CO2, дължащо се на използването на дадена иновативна технология, посочена в настоящото решение. При предоставянето на сертификата отговорният орган по одобряване на типа следва да гарантира, че всички елементи, взети предвид при сертифицирането, се записват в протокол от изпитването, който се съхранява заедно с доклада от проверката, и че тази информация се предоставя на Комисията при поискване.
                  
               
                     (16)
                  
                  
                     За целите на определянето на общия код за екоиновации, който да бъде използван в съответните документи за одобряване на типа в съответствие с приложения I, VIII и IX към Директива 2007/46/ЕО на Европейския парламент и на Съвета (10), е необходимо да бъде определен индивидуален код за иновативната технология.
                  
               
                     (17)
                  
                  
                     От 2021 г. нататък спазването от страна на производителите на техните конкретни цели относно емисиите на CO2 трябва да се установява въз основа на емисиите на CO2, определени в съответствие с хармонизираната в световен мащаб процедура за изпитване на лекотоварни превозни средства (WLTP), определена в Регламент (ЕС) 2017/1151 на Комисията (11). Поради това намалението на емисиите на CO2, дължащо се на иновативната технология, сертифицирана в съответствие с настоящото решение, може да бъде вземано предвид при изчисляването на средните специфични емисии на CO2 на производителите само за календарната 2020 г.,
                  
               ПРИЕ НАСТОЯЩОТО РЕШЕНИЕ:
         
            Член 1
            Иновативна технология
            Използването на ефективни светодиоди във външните светлини на превозни средства се одобрява като иновативна технология по смисъла на член 11 от Регламент (ЕС) 2019/631 за леки търговски превозни средства, задвижвани с двигател с вътрешно горене, които могат да работят с бензин, дизелово гориво, втечнен нефтен газ (ВНГ), сгъстен природен газ (СПГ) или E85, или с комбинация от тези горива, когато тази технология се използва в една или няколко от следните външни светлини на превозното средство:
            
                        а)
                     
                     
                        преден фар за къси светлини (включително адаптивни предни светлини);
                     
                  
                        б)
                     
                     
                        преден фар за дълги светлини;
                     
                  
                        в)
                     
                     
                        предна габаритна светлина;
                     
                  
                        г)
                     
                     
                        преден фар за мъгла;
                     
                  
                        д)
                     
                     
                        заден фар за мъгла;
                     
                  
                        е)
                     
                     
                        преден пътепоказател;
                     
                  
                        ж)
                     
                     
                        заден пътепоказател;
                     
                  
                        з)
                     
                     
                        осветление на регистрационния номер;
                     
                  
                        и)
                     
                     
                        светлина за заден ход;
                     
                  
                        й)
                     
                     
                        светлина за завой;
                     
                  
                        к)
                     
                     
                        статична светлина за използване в крива;
                     
                  
                        л)
                     
                     
                        светлини за обозначаване на най-външния габарит;
                     
                  
                        м)
                     
                     
                        странични габаритни светлини.
                     
                  
         
            Член 2
            Подаване на заявление за сертифициране на намалението на емисиите на CO2
            
            
               1.   Даден производител може да подаде заявление до орган по одобряване на типа с цел сертифициране на намалението на емисиите на CO2, дължащо се на използването на една или повече ефективни външни светлини със светодиоди, чрез позоваване на настоящото решение.
            
            
               2.   Производителят гарантира, че заявлението за сертифициране се придружава от доклад от проверка от независим сертифициран орган, в който се потвърждава, че са изпълнени посочените в член 1 условия.
            
            
               3.   Когато намалението на емисиите е сертифицирано в съответствие с член 3, производителят гарантира, че сертифицираното намаление на емисиите на CO2 и кодът за екоиновации, посочен в член 4, параграф 1, се вписват в сертификата за съответствие на съответните превозни средства.
            
         
         
            Член 3
            Сертифициране на намалението на емисиите на CO2
            
            
               1.   Органът по одобряване на типа гарантира, че намалението на емисиите на CO2, дължащо се на използването на иновативната технология, е определено чрез използване на методиката, посочена в приложението.
            
            
               2.   Когато производител подава заявление за сертифициране на намалението на емисии на CO2, дължащо се на използването на ефективни външни светлини със светодиоди, за повече от една система ефективни външни светлини със светодиоди, както е посочено в член 1, по отношение на една версия на превозно средство, органът по одобряване на типа трябва да определи при коя от изпитваните системи ефективни външни светлини със светодиоди се постигат най-малките намаления на емисии на CO2 и да протоколира най-ниската стойност в съответната документация за одобрение на типа. Тази стойност се използва за целите на параграф 4.
            
            
               3.   Когато иновативната технология е монтирана в двугоривно превозно средство или превозно средство, предназначено да работи със смес от горива, органът по одобряването вписва намалението на емисиите на СО2, както следва:
               
                           а)
                        
                        
                           за двугоривни превозни средства, работещи с бензин и газообразни горива, стойността на намалението на емисиите на CO2 по отношение на горивата ВНГ или СПГ;
                        
                     
                           б)
                        
                        
                           за превозни средства, предназначени да работят със смес от горива, работещи с бензин и Е85, стойността на намалението на емисиите на CO2 по отношение на бензина.
                        
                     
            
               4.   Органът по одобряване на типа вписва сертифицираното намаление на емисиите на CO2, определено в съответствие с параграфи 1 и 2, и кода за екоиновации, посочен в член 4, параграф 1, в съответната документация за одобряване на типа.
            
            
               5.   Органът по одобряване на типа записва всички елементи, взети предвид при сертифицирането, в протокол от изпитването, който се съхранява заедно с доклада от проверката, посочен в член 2, параграф 2, и предоставя тази информация на Комисията при поискване.
            
            
               6.   Органът по одобряване на типа сертифицира намаления на CO2 само ако установи, че иновативната технология отговаря на условията, посочени в член 1, и ако постигнатото намаление на CO2 е 1 g CO2/km или по-голямо, както е посочено в член 9, параграф 1, буква а) от Регламент за изпълнение (ЕС) № 427/2014.
            
         
         
            Член 4
            Код за екоиновации
            
               1.   На иновативната технология, одобрена с настоящото решение, се присвоява код за екоиновации 34.
            
            
               2.   Сертифицираното намаление на емисиите на CO2, записано с позоваване на въпросния код за екоиновации, може да бъде взето предвид само при изчисляването на средните специфични емисии на производителите за календарната 2020 година.
            
         
         
            Член 5
            Влизане в сила
            Настоящото решение влиза в сила на двадесетия ден след деня на публикуването му в Официален вестник на Европейския съюз.
            
         
         
            Съставено в Брюксел на 24 август 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 111, 25.4.2019 г., стр. 13.
         
            (2)  Регламент за изпълнение (ЕС) № 427/2014 на Комисията от 25 април 2014 г. за установяване на процедура за одобряване и сертифициране на иновативни технологии за намаляване на емисиите на CO2 от леки търговски превозни средства съгласно Регламент (ЕС) № 510/2011 на Европейския парламент и на Съвета (ОВ L 125, 26.4.2014 г., стр. 57).
         
            (3)  Регламент (ЕО) № 443/2009 на Европейския парламент и на Съвета от 23 април 2009 г. за определяне на стандарти за емисиите от нови леки пътнически автомобили като част от цялостния подход на Общността за намаляване на емисиите на CO2 от лекотоварните превозни средства (OВ L 140, 5.6.2009 г., стp. 1).
         
            (4)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf
         
            (5)  Регламент (ЕО) № 692/2008 на Комисията от 18 юли 2008 г. за прилагане и изменение на Регламент (ЕО) № 715/2007 на Европейския парламент и на Съвета за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (ОВ L 199, 28.7.2008 г., стр. 1).
         
            (6)  Решение за изпълнение 2014/128/ЕС на Комисията от 10 март 2014 г. за одобряване на светодиодния модул E-light за къси светлини като иновативна технология за намаляване на емисиите на CO2 от леки пътнически автомобили съгласно Регламент (ЕО) № 443/2009 на Европейския парламент и на Съвета (ОВ L 70, 11.3.2014 г., стр. 30).
         
            (7)  Решение за изпълнение (ЕС) 2015/206 на Комисията от 9 февруари 2015 г. за одобряване на ефективните външни светлини с използване на светодиоди на Daimler AG като иновативна технология за намаляване на емисиите на CO2 от леки пътнически автомобили съгласно Регламент (ЕО) № 443/2009 на Европейския парламент и на Съвета (ОВ L 33, 10.2.2015 г., стр. 52).
         
            (8)  Решение за изпълнение (ЕС) 2016/160 на Комисията от 5 февруари 2016 г. за одобряване на ефективните външни светлини с използване на светодиоди на Toyota Motor Europe като иновативна технология за намаляване на емисиите на CO2 от пътнически автомобили съгласно Регламент (ЕО) № 443/2009 на Европейския парламент и на Съвета (ОВ L 31, 6.2.2016 г., стр. 70).
         
            (9)  Решение за изпълнение (ЕС) 2016/587 на Комисията от 14 април 2016 г. за одобряване на технологията, използвана при ефективни външни светлини със светодиоди, като иновативна технология за намаляване на емисиите на CO2 от пътнически автомобили съгласно Регламент (ЕО) № 443/2009 на Европейския парламент и на Съвета (ОВ L 101, 16.4.2016 г., стр. 17).
         
            (10)  Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (ОВ L 263, 9.10.2007 г., стр. 1).
         
            (11)  Регламент (ЕС) 2017/1151 на Комисията от 1 юни 2017 г. за допълване на Регламент (ЕО) № 715/2007 на Европейския парламент и на Съвета за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства, за изменение на Директива 2007/46/ЕО на Европейския парламент и на Съвета, Регламент (ЕО) № 692/2008, Регламент (ЕС) № 1230/2012 и за отмяна на Регламент (ЕО) № 692/2008 на Комисията (ОВ L 175, 7.7.2017 г., стр. 1).
      
      
         
            ПРИЛОЖЕНИЕ
            
               Методика за определяне на намалението на емисиите на CO2, дължащо се на използването на ефективни външни светодиодни светлини по NEDC, предназначени за използване в леки търговски превозни средства
            
            1.   ВЪВЕДЕНИЕ
            В настоящото приложение се посочва методиката за определяне на намалението на емисиите на CO2 (въглероден диоксид), дължащо се на използването на ефективни външни светодиодни светлини за превозно средство, когато се употребява единична светодиодна светлина или подходяща комбинация от такива светлини, изброени в член 1, предназначени за монтиране в леки търговски превозни средства от категория N1, задвижвани с двигател с вътрешно горене.
            2.   УСЛОВИЯ НА ИЗПИТВАНЕ
            Условията на изпитване трябва да отговарят на изискванията на правилата на ИКЕ на ООН № 4 (1), 6 (2), 7 (3), 19 (4), 23 (5), 38 (6), 48 (7), 91 (8) 100 (9), 112 (10), 119 (11) и 123 (12) (1). Консумацията на мощност се определя в съответствие с точка 6.1.4 от Правило № 112 на ИКЕ на ООН и точки 3.2.1 и 3.2.2 от приложение 10 към същото правило.
            За късите адаптивни предни светлини, попадащи в обхвата на най-малко два от класовете C, V, E или W, както е определено в Правило № 123 на ИКЕ на ООН (вж. таблица 1), измерванията на консумацията на мощност трябва да се извършват при интензитет на светодиодите за всеки клас (Pk), където k обозначава съответния клас, посочен в таблица 1, както е определено в Правило № 123 на ИКЕ на ООН.
            Ако има споразумение с техническата служба, че клас С е представителният/средният интензитет на светодиодите за приложението в превозното средство, измерванията на консумацията на мощност се извършват по същия начин както за всяка друга външна светодиодна светлина, включена в комбинацията.
            
               Таблица 1
            
            
               Класове къси светлини на AFS
            
            
                        Клас
                     
                     
                        Вж. точка 1.3 и бележка под линия 2 от Правило № 123 на ИКЕ на ООН
                     
                     
                        Интензитет на светодиодите в %
                     
                     
                        Режим на задействане (*1)
                        
                     
                  
                        C
                     
                     
                        Базова къса светлина (държава)
                     
                     
                        100
                     
                     
                        50 km/h < скорост < 100 km/h
                        Или, когато не е задействан режим на друг клас къса светлина (V, W, E)
                     
                  
                        V
                     
                     
                        Град
                     
                     
                        85
                     
                     
                        Скорост < 50 km/h
                     
                  
                        E
                     
                     
                        Магистрала
                     
                     
                        110
                     
                     
                        Скорост > 100 km/h
                     
                  
                        W
                     
                     
                        Неблагоприятни условия
                     
                     
                        90
                     
                     
                        Чистачка на предното стъкло, работеща > 2 мин.
                     
                  2.1.   Изпитвателно оборудване
            
            Използва се следното изпитвателно оборудване:
            
                        —
                     
                     
                        токозахранващ блок (т.е. източник на регулируемо напрежение),
                     
                  
                        —
                     
                     
                        два цифрови мултиметъра — единият за измерване на постоянния ток, а другият за измерване на постоянното напрежение.
                     
                  На фигура 1 е показана една възможна изпитвателна постановка, при която измервателният уред за постоянното напрежение е вграден в захранващия блок.
            
               
            2.2.   Определяне на намалението на консумацията на мощност
            
            2.2.1.   Измерване на консумацията на мощност
            
            За всяка включена в комбинация ефективна външна светодиодна светлина измерването на тока се извършва при напрежение 13,2 V. Върху светодиодните модули, които работят с електронна пусково-регулираща апаратура на светлинния източник, се извършват измервания, както е посочено от заявителя.
            Производителят може да поиска извършването на допълнителни измервания на тока при други напрежения, когато необходимостта от това може да се докаже въз основа на проверена документация.
            Във всички случаи измерванията (n) се извършват за всяко напрежение поне пет пъти последователно. Стойностите на приложеното напрежение и измерените стойности на тока се протоколират с точност четири знака след десетичната запетая.
            Консумацията на мощност се определя, като се умножи напрежението по измерения ток. Средната стойност на консумацията на мощност за всяка ефективна външна светлина със светодиоди () [W] се изчислява, както е посочено във формула 1, като при изчисленията се вземат предвид четири знака след десетичната запетая. В случай че за подаването на електроенергия към светлините със светодиоди се използва стъпков електродвигател или електронен регулатор, електрическият товар на този компонент трябва да се изключи от измерването.
            
               Формула 1
            
            
               
            където:
            
                        
                           
                     
                     
                        е изпитвателното напрежение на всяка светлина със светодиоди i
                     
                  
                        
                           
                     
                     
                        е измереният ток на всяка светлина със светодиоди i
                     
                  
                        n
                     
                     
                        е броят на измерванията в извадката
                     
                  
                        j
                     
                     
                        обозначава дадено измерване на консумацията на мощност
                     
                  В случай на адаптивни къси светлини, консумацията на мощност () [W] се изчислява като средната стойност на консумацията на светодиодите за всеки клас k, претеглена съобразно времевия дял в цикъла NEDC за всеки скоростен диапазон в съответствие с формула 2.
            
               Формула 2
            
            
               
            където,
            
                        
                           
                     
                     
                        е консумацията на мощност при съответния интензитет на светодиодите за всеки клас k, изразена като средната стойност от n последователни измервания.
                     
                  
                        K
                     
                     
                        е броят на класовете, свързани с адаптивната къса светлина (AFS).
                     
                  
                        NEDC_share
                     
                     
                        е времевият дял в цикъла NEDC за всеки скоростен диапазон във всеки клас, както е определено в таблица 2.
                     
                  
               Таблица 2
            
            
               Времеви дял в цикъла NEDC за всеки скоростен диапазон
            
            
                        Скоростен диапазон
                     
                     
                        NEDC_share
                     
                  
                        < 50 km/h
                     
                     
                        0,6805
                     
                  
                        50 – 100 km/h
                     
                     
                        0,2881
                     
                  
                        > 100 km/h
                     
                     
                        0,0314
                     
                  Когато адаптивната къса светлина не попада във всичките четири класа, посочени в таблица 1, за NEDC_share на липсващите класове се приема клас C.
            2.2.2.   Изчисляване на намалението на консумацията на мощност
            
            Намалението на консумацията на мощност, дължащо се на използването на всяка отделна ефективна външна светодиодна светлина (ΔPi) [W], се изчислява по формула 3.
            
               Формула 3
            
            
               
            където:
            
                        
                           
                     
                     
                        е консумацията на мощност на базовата светлина i [W] на превозното средство
                     
                  
                        
                           
                     
                     
                        е средна консумация на мощност на екоиновативната светлина на превозното средство i [W]
                     
                  Консумираната мощност на съответните базови светлини на превозното средство е посочена в таблица 3:
            
               Таблица 3
            
            
               Консумация на мощност на различни базови светлини на превозно средство
            
            
                        Светлина на превозно средство
                     
                     
                        Консумация на мощност (PB) [W]
                     
                  
                        Преден фар за къси светлини
                     
                     
                        137
                     
                  
                        Преден фар за дълги светлини
                     
                     
                        150
                     
                  
                        Предна габаритна светлина
                     
                     
                        12
                     
                  
                        Осветление на регистрационния номер
                     
                     
                        12
                     
                  
                        Преден фар за мъгла
                     
                     
                        124
                     
                  
                        Заден фар за мъгла
                     
                     
                        26
                     
                  
                        Преден пътепоказател
                     
                     
                        13
                     
                  
                        Заден пътепоказател
                     
                     
                        13
                     
                  
                        Светлина за заден ход
                     
                     
                        52
                     
                  
                        Светлина за завой
                     
                     
                        44
                     
                  
                        Статична светлина за използване в крива
                     
                     
                        44
                     
                  
                        Светлини за обозначаване на най-външния габарит (превозни средства с широчина > 2,1 m)
                     
                     
                        12
                     
                  
                        Странични габаритни светлини (превозни средства с дължина > 6 m)
                     
                     
                        24
                     
                  3.   ИЗЧИСЛЯВАНЕ НА НАМАЛЕНИЕТО НА ЕМИСИИТЕ НА CO2
            
            Намалението на емисиите на CO2 се изчислява по формула 4.
            
               Формула 4
            
            
               
            където,
            
                        v
                     
                     
                        е средна скорост на движение по NEDC, която е 33,58 km/h
                     
                  
                        ηA
                        
                     
                     
                        e КПД на алтернатора, който е 0,67
                     
                  
                        UFi
                        
                     
                     
                        е коефициентът на използване на съответната светлина i на превозното средство, посочен в таблица 4
                     
                  
                        VPe
                        
                     
                     
                        е консумацията на полезна мощност за всяко одобрено гориво, както е определено в таблица 5
                     
                  
                        CF
                     
                     
                        е коефициентът на преобразуване на горивото, посочен в таблица 6.
                     
                  
               Таблица 4
            
            
               Коефициент на използване на различните светлини на превозни средства
            
            
                        Светлина на превозно средство
                     
                     
                        Коефициент на използване (UF)
                     
                  
                        Преден фар за къси светлини
                     
                     
                        0,33
                     
                  
                        Преден фар за дълги светлини
                     
                     
                        0,03
                     
                  
                        Предна габаритна светлина
                     
                     
                        0,36
                     
                  
                        Осветление на регистрационния номер
                     
                     
                        0,36
                     
                  
                        Преден фар за мъгла
                     
                     
                        0,01
                     
                  
                        Заден фар за мъгла
                     
                     
                        0,01
                     
                  
                        Преден пътепоказател
                     
                     
                        0,15
                     
                  
                        Заден пътепоказател
                     
                     
                        0,15
                     
                  
                        ФАРФАР за заден ход
                     
                     
                        0,01
                     
                  
                        Светлина за завой
                     
                     
                        0,025
                     
                  
                        Статична светлина за използване в крива
                     
                     
                        0,039
                     
                  
                        Светлини за обозначаване на най-външния габарит (превозни средства с широчина > 2,1 m)
                     
                     
                        0,36
                     
                  
                        Странични габаритни светлини (превозни средства с дължина > 6 m)
                     
                     
                        0,36
                     
                  
               
            
               Таблица 5
            
            
               Консумация на полезна мощност
            
            
                        Тип двигател
                     
                     
                        Консумация на полезна мощност VPe [l/kWh]
                     
                  
                        Бензин/E85
                     
                     
                        0,264
                     
                  
                        Бензин/E85 с турбокомпресор
                     
                     
                        0,280
                     
                  
                        Дизелово гориво
                     
                     
                        0,220
                     
                  
                        ВНГ
                     
                     
                        0,342
                     
                  
                        ВНГ с турбокомпресор
                     
                     
                        0,363
                     
                  
                         
                     
                     
                        Консумация на полезна мощност VPe [m3/kWh]
                     
                  
                        СПГ (G20)
                     
                     
                        0,259
                     
                  
                        СПГ (G20) с турбокомпресор
                     
                     
                        0,275
                     
                  
               
            
               Таблица 6
            
            
               Коефициент на преобразуване на горивото
            
            
                        Вид гориво
                     
                     
                        Коефициент на преобразуване (CF) [g CO2/l]
                     
                  
                        Бензин/E85
                     
                     
                        2 330 
                     
                  
                        Дизелово гориво
                     
                     
                        2 640 
                     
                  
                        ВНГ
                     
                     
                        1 629 
                     
                  
                         
                     
                     
                        Коефициент на преобразуване (CF) [g CO2/m3]
                     
                  
                        СПГ (G20)
                     
                     
                        1 795 
                     
                  4.   ИЗЧИСЛЯВАНЕ НА НЕОПРЕДЕЛЕНОСТТА НА НАМАЛЕНИЕТО НА ЕМИСИИТЕ НА CO2
            
            4.1.   Обща методика
            
            Неопределеността на намалението на емисиите на CO2 () [W] се изчислява по формула 5:
            
               Формула 5
            
            
               
            където,
            
                        m
                     
                     
                        е броят на външните светлини със светодиоди в изпитваната комбинация
                     
                  
                        
                           
                     
                     
                        е статистическата грешка в стойността на консумацията на мощност на всяка i-та светодиодна светлина, монтирана в превозното средство с екоиновация, която се изчислява по формула 6.
                     
                  
               Формула 6
            
            
               
            В случай на адаптивни къси светлини статистическата грешка в стойността на консумацията на мощност () [W] се изчислява по формули 7 и 8:
            
               Формула 7
            
            
               
            
               Формула 8
            
            
               
            където,
            
                        n
                     
                     
                        е броят на измерванията на консумацията на мощност, който е най-малко 5, както е посочено в раздел 2.2.1
                     
                  
                        i
                     
                     
                        обозначава всяка светлина на превозното средство
                     
                  
                        j
                     
                     
                        обозначава дадено измерване на консумацията на мощност
                     
                  
                        
                           
                     
                     
                        е средноаритметичната стойност от n на брой стойности на Pk
                        
                     
                  
                        K
                     
                     
                        е броят на класовете, свързани с адаптивната къса светлина (AFS).
                     
                  5.   Закръглявания
            Намалението на емисиите на CO2 () и неопределеността на намалението на емисиите на CO2 () се закръгляват до втория знак след десетичната запетая.
            Всяка стойност, използвана при изчисляването на намалението на емисиите на CO2, се прилага или незакръглена, или закръглена до минималния брой знаци след десетичната запетая, който позволява максималното общо въздействие (т.е. комбинираното въздействие от всички закръглени стойности) върху стойността на намалението да остане под 0,25 gCO2/km.
            6.   Проверка спрямо минималния праг за намалението на емисиите на CO2
            
            Органът по одобряване на типа гарантира, че за всеки тип, вариант и версия на превозно средство, оборудвано с ефективните външни светлини със светодиоди, е постигнат изискваният минимален праг за намалението, посочен в член 9, параграф 1, буква а) от Регламент за изпълнение (ЕС) № 427/2014.
            Когато проверява дали е постигнат минималният праг за намалението, органът по одобряване на типа отчита по формула 9 намалението на СО2, определено в точка 3, и неопределеността, определена в точка 4.
            
               Формула 9
            
            
               
            където,
            
                        MT
                     
                     
                        е минималният праг за намалението, равен на 1 g CO2/km
                     
                  
                        
                           
                     
                     
                        е намалението на емисиите на CO2 [g CO2/km], както е определено в точка 3
                     
                  
                        
                           
                     
                     
                        е неопределеността на намалението на емисиите на CO2, изчислена в съответствие с точка 4 [g CO2/km].
                     
                  7.   Сертифициране на намалението на емисиите на CO2
            
            Органът по одобряване на типа трябва да сертифицира намаленията на емисиите на CO2 в съответствие с точка 3 въз основа на измерванията на светодиодната осветителна система и на базовите халогенни лампи, като се използва методиката за изпитване, определена в настоящото приложение. Когато намалението на емисиите на CO2 е под прага, определен в член 9, параграф 1 от Регламент за изпълнение (ЕС) № 427/2014, се прилага член 11, параграф 2, втора алинея от същия регламент.
            
               (1)  ОВ L 4, 7.1.2012 г., стр. 17, 2
               ОВ L 213, 18.7.2014 г., стр. 1, 3
               ОВ L 285, 30.9.2014 г., стр. 1, 4
               ОВ L 250, 22.8.2014 г., стр. 1, 5
               ОВ L 237, 8.8.2014 г., стр. 1, 6
               ОВ L 148, 12.6.2010 г., стр. 55, 7
               ОВ L 323, 6.12.2011 г., стр. 46, 8
               ОВ L 164, 30.6.2010 г., стр. 69, 9
               ОВ L 302, 28.11.2018 г., стр. 114, 10
               ОВ L 250, 22.8.2014 г., стр. 67, 11
               ОВ L 89, 25.3.2014 г., стр. 101, 12
               ОВ L 222, 24.8.2010 г., стр. 1.
            
               (*1)  Скоростите на задействане се проверяват за всяко приложение в превозното средство в съответствие с Правило № 48 на ИКЕ на ООН, раздел 6, глава 6.22, точки 6.22.7.4.1 (клас С), 6.22.7.4.2 (клас V), 6.22.7.4.3 (клас E), 6.22.7.4.4 (клас W).